cyanic-selkie/wikianc huggingface dataset:
ఒపెరా
ఒపెరా అనేది సంగీతభరితమైన నాటక కళ. కానీ పూర్తి స్థాయి సంగీత నాటకం కన్నా కొంచెం భిన్నంగా ఉంటుంది. గాయకులది ఇందులో ప్రధాన పాత్ర. ఈ ప్రదర్శనలు సాధారణంగా ఒపెరా హౌస్ అనే ప్రదర్శనశాలల్లో జరుగుతుంటాయి. పాశ్చాత్య సాంప్రదాయ సంగీతంలో ఒపెరా ఒక ముఖ్యభాగం. 16 వ శతాబ్దం చివరి భాగంలో ఇటలీలో ప్రారంభమైన ఈ కళ నెమ్మదిగా యూరోపు మొత్తం విస్తరించింది. జర్మనీకి చెందిన హెన్రిక్ స్కూట్జ్, ఫ్రాన్సులో జీన్ బాప్టిస్ట్ లల్లీ, ఇంగ్లండులో హెన్రీ పర్సెల్ 17వ శతాబ్దంలో తమ దేశాల్లో ప్రత్యేకమైన ఒపెరా శైలిని సృష్టించడానికి దోహద పడ్డారు. 18వ శతాబ్దం వచ్చేసరికి ఒక్క ఫ్రాన్సులో తప్ప మిగతా యూరప్ అంతా ఇటాలియన్ ఒపెరా ప్రాబల్యం కొనసాగింది. ఒపెరా సీరియా ఇటాలియన్ ఒపెరా యొక్క అత్యంత ప్రతిష్టాత్మక రూపంగా ఉండేది. 1760లో క్రిస్టోఫ్ విల్లిబాల్డ్ గ్లక్ ఈ శైలిలోని కృత్రిమత్వాన్ని మార్చి తనదైన శైలిని ప్రవేశపెట్టాడు. 18 వ శతాబ్దం చివర్లో మోజార్ట్ ఒపెరాలో మంచి పేరు సాధించాడు. అతను మొదట ఒపెరా సీరియాతో ప్రారంభించినా కానీ ఇటాలియన్ కామిక్ ఒపెరా లతో ప్రసిద్ధి పొందాడు.
నాటకంలో అక్కడక్కడ పాటలు కాకుండా నాటకమంతా ఒక పాటలా ఉంటుంది ఒపెరా. కాలక్రమేణా ఒపెరా మ్యూజికల్ డ్రామా, సింగ్ స్పీల్, ఒపెరా కామిక్ లాంటి అనేక శైలిలు తనలో ఇముడ్చుకుంది. సాంప్రదాయ నంబర్ ఒపెరాలో గాయకులు రెండు రకాలైన సంగీతం పాడతారు. ఒకటి మాటల్లాగా ధ్వనించే రిసైటేటివ్ స్టైల్, ఇంకొకటి అరియాస్. 19వ శతాబ్దంలో ఎడతెరిపి లేకుండా సాగే మ్యూజిక్ డ్రామా బాగా ప్రాచుర్యం పొందింది.
మూలాలు
వర్గం:నాటకరంగం
అయ్యలరాజు
అయ్యలరాజు తెలుగువారిలో కొందరి ఇంటిపేరు.
నాదిరా బబ్బర్
నాదిరా బబ్బర్ (జననం 1948 జనవరి 20) ముంబాయిలో జన్మించింది. ఆమె ఒక రంగస్థల నటి, దర్శకురాలు. ఎక్కువగా హిందీ సినిమాల్లో నటించింది. 2001 లో సంగీత నాటక అకాడమీ పురస్కారాన్ని అందుకుంది. మొదటగా ఆమె నాదిరా అనే థియేటర్ గ్రూపును 1981లో స్థాపించింది
జీవితం తొలి దశలో
నాదిరా బబ్బర్ ఢిల్లీ లోని నేషనల్ స్కూల్ ఆఫ్ డ్రామా నుండి 1971 లో పట్టభద్రురాలైంది.
వ్యక్తిగత జీవితం
నేషనల్ స్కూల్ ఆఫ్ డ్రామాలోనే ఆమె తన భర్త, నటుడు, రాజకీయ నాయకుడు రాజ్ బబ్బర్ ను కలిసింది. వీరి కుమారుడు ఆర్య బబ్బర్ హిందీ సినిమాలో నటుడు, కుమార్తె జూహి బబ్బర్ ఒక ఫ్యాషన్ డిజైనర్ గా నదీరా నాటకాలకు దుస్తులు డిజైన్ చేస్తుంది.
మూలాలు
వర్గం:1948 జననాలు వర్గం:జీవిస్తున్న ప్రజలు వర్గం:భారతీయ సినిమా నటీమణులు
బావికాడ కమ్మ పల్లి
బావికాడ కమ్మ పల్లి, తిరుపతి జిల్లా యెర్రావారిపాలెం మండలానికి చెందిన రెవెన్యూయేతర గ్రామం.
పెన్సిల్ షార్పనర్
పెన్సిల్ షార్పనర్ లేదా షార్పనర్ అనేది పెన్సిల్ కొసను జువ్వినట్లుగా సోగుగా చెక్కుతూ దాని యొక్క వ్రాసే ముక్కను వ్రాయుటకు అనువుగా పదునుపెట్టే పరికరం. పెన్సిల్ షార్పనర్లు మానవీయంగా లేదా ఎలక్ట్రిక్ మోటారు చేత నిర్వహించబడుతున్నాయి.
చరిత్ర
పెన్సిల్ షార్పనర్లు అభివృద్ధి చెందకముందు పెన్సిల్లను కత్తితో పదేపదే సన్నగా సోగుగా జువ్వి పదును చేసేవారు. అయితే త్రిప్పగలిగే కాలర్ తో స్థిర-బ్లేడ్ పరికరం అందుబాటులోకి వచ్చింది. ఫ్రెంచ్ గణిత శాస్త్రజ్ఞుడు బెర్నార్డ్ లస్సిమోన్నీ 1828లో పెన్సిల్ షార్పనర్ నకు మొట్టమొదటి పేటెంటు (ఫ్రెంచ్ పేటెంట్ #2444) కోసం దరఖాస్తు చేశాడు, కానీ దాని గుర్తించదగిన ఆధునిక రూపంలో పెన్సిల్ షార్పనర్ తోటి ఫ్రెంచీయుడు థియరీ డెస్ ఈస్టివాక్స్ చే ఆవిష్కరించబడిన 1847 వరకు జరగలేదు. మొదటి అమెరికన్ పెన్సిల్ షార్పనర్ 1855లో వాల్టర్.కే ఫోస్టర్ చే పేటెంట్ చేయబడింది. కార్యాలయాల కోసం ఎలక్ట్రిక్ పెన్సిల్ షార్పనర్లు కనీసం 1917 నుంచి ఉపయోగించబడుతున్నాయి. పెన్సిల్ షార్పనర్లతో పెన్సిళ్లను చెక్కడం సులభమవడంతో అందరూ ఈ పరికరాన్ని ఉపయోగించసాగారు.
వెలుపలి లంకెలు
వర్గం:కార్యాలయ సామాగ్రి
కన్వర్ యాత్ర
కన్వర్ లేదా కవాడ్ యాత్ర (దేవనాగరి: कांवड़ यात्रा) అనేది శివ భక్తుల వార్షిక తీర్థయాత్ర, దీనిని కన్వరియాస్ లేదా "భోలే", ఉత్తర్‌హన్‌లోని హరిక్‌ద్‌వార్గ్‌లోని హిందువుక్‌ద్వార్ ప్రదేశాలు, గంగా నది పవిత్ర జలాలను తీసుకురావడానికి బీహార్‌ లోని సుల్తంగంజ్. లక్షలాది మంది పాల్గొనేవారు గంగా నది నుండి పవిత్ర జలాన్ని సేకరించి వందల మైళ్ల దూరం తీసుకువెళ్లి తమ స్థానిక శివాలయాలు లేదా మీరట్‌లోని పుర మహాదేవ, ఔఘర్‌నాథ్ దేవాలయం, జార్ఖండ్‌ లోని కాశీ విశ్వనాథ్, బైద్యనాథ్, దేవఘర్ వంటి నిర్దిష్ట దేవాలయాలలో సమర్పించారు. దాని స్థావరంలో, కన్వర్ మతపరమైన ప్రదర్శనల శైలిని సూచిస్తుంది, దీనిలో పాల్గొనేవారు పవిత్ర మూలం నుండి నీటిని పోల్‌కు ఇరువైపులా సస్పెండ్ చేసిన కంటైనర్‌లలో ఆచారబద్ధంగా తీసుకువెళతారు.
వ్యుత్పత్తి శాస్త్రం
కన్వర్ యాత్రకు కన్వర్ (कांवड़) పేరు పెట్టారు, ఒకే స్తంభం (సాధారణంగా వెదురుతో తయారు చేయబడింది) రెండు సమానమైన లోడ్‌లను బిగించి లేదా వ్యతిరేక చివరల నుండి వేలాడుతూ ఉంటుంది. ఒకటి లేదా రెండు భుజాలపై స్తంభం మధ్యలో బ్యాలెన్స్ చేయడం ద్వారా కాన్వర్‌ని మోస్తారు. కన్వర్ అనే హిందీ పదం సంస్కృత కన్వన్‌రాతి నుండి ఉద్భవించింది. కన్వర్‌లను మోసుకెళ్లే యాత్రికులు, కన్వరియాస్ అని పిలుస్తారు, కప్పబడిన నీటి కుండల ను తమ భుజాలకు అడ్డంగా ఉంచి కాన్వర్‌లలో ఉంచుతారు. మతపరమైన తీర్థయాత్రలో భాగంగా కవాడ్‌ను తీసుకువెళ్లే ఈ ఆచారం, ముఖ్యంగా శివుని భక్తులు భారతదేశం అంతటా విస్తృతంగా అనుసరిస్తారు. యాత్ర అంటే ప్రయాణం లేదా ఊరేగింపు.
చరిత్ర
కన్వర్ యాత్ర హిందూ పురాణాలలో క్షీరసాగర మథనానికి సంబంధించినది. అమృతం కంటే ముందు విషం బయటకు వచ్చి, దాని వేడి నుండి ప్రపంచం కాలిపోవడం ప్రారంభించినప్పుడు, శివుడు విషాన్ని పీల్చడానికి అంగీకరించాడు. కానీ, అది పీల్చిన తర్వాత అతను విషం ప్రతికూల శక్తితో బాధపడటం ప్రారంభించాడు. త్రేతాయుగంలో శివుని భక్తుడైన రావణుడు ధ్యానం చేశాడు. అతను కన్వర్ ఉపయోగించి గంగా పవిత్ర జలాన్ని తీసుకువచ్చాడు, పురమహాదేవ్‌లోని శివాలయంపై పోశాడు. ఆ విధంగా విషం ప్రతికూల శక్తి నుండి శివుడు విడుదలయ్యాడు.
సమకాలీన సంఘటనలు
2018లో, జాతీయ రాజధాని ప్రాంతం, ఉత్తరప్రదేశ్‌ లో కన్వర్ యాత్రకు సంబంధించి అనేక హింస, విధ్వంసక సంఘటనలు జరిగాయి. ఇటువంటి సంఘటనలపై భారత అత్యున్నత న్యాయస్థానం తీవ్ర వ్యాఖ్యలు చేసింది. 2020 సంవత్సరంలో, భారతదేశంలో COVID-19 మహమ్మారి కారణంగా కన్వర్ యాత్ర రద్దు చేయబడింది. 2021లో, దేశంలో కోవిడ్-19 వినాశకరమైన రెండవ తరంగం నేపథ్యంలో 2021లో యాత్రను నిలిపివేయాలని ఉత్తరాఖండ్ నిర్ణయించింది.
బోల్ బామ్
బోల్-బామ్ అనేది భారతదేశం, నేపాల్‌ లో శివుని మహిమపరిచే తీర్థయాత్రలు, పండుగలను సూచిస్తుంది. పండుగలు వర్షాకాల మాసం శ్రావణ్ (జూలై - ఆగస్టు)లో జరుగుతాయి. గంగా నది నుండి నీటిని తీసుకున్న తరువాత, యాత్రికులు, కన్వారియా లేదా శివ భక్తులు అని పిలుస్తారు, వారి కన్వర్ (వాకింగ్ స్టిక్స్ ఉపయోగించిన పాదరక్షలు)తో చెప్పులు లేకుండా, కుంకుమపువ్వుతో ప్రయాణించడం తప్పనిసరి. నీటి పాత్రలను వేలాడదీయడం, వివిధ మార్గాల ద్వారా 105 కిమీల పాటు సాధారణంగా కుటుంబం, స్నేహితులు లేదా పొరుగువారి సమూహాలలో ఏర్పడి, వారి స్వంత స్థానిక లేదా ఇతర ప్రతిష్టాత్మకమైన, పెద్ద శివాలయాలకు వెళ్లి శివునిపై గంగాజలాన్ని పోయడం (శివలింగం).
యాత్ర
శ్రావణ మాసం శివునికి అంకితం చేయబడింది, చాలా మంది భక్తులు నెలలో సోమవారాల్లో ఉపవాసం ఉంటారు. ఇది చాతుర్మాస్ కాలంలో వస్తుంది, సాంప్రదాయకంగా మతపరమైన తీర్థయాత్రలకు, పవిత్ర నదులలో స్నానం, తపస్సు కోసం కేటాయించబడుతుంది. యాత్రికులు ఎక్కువ మంది పురుషులు కాగా, కొంతమంది మహిళలు కూడా యాత్రలో పాల్గొంటారు. చాలామంది కాలినడకన దూరం ప్రయాణిస్తారు, కొందరు సైకిళ్ళు, మోటార్ సైకిళ్ళు, స్కూటర్లు, మినీ ట్రక్కులు లేదా జీపులపై కూడా ప్రయాణిస్తారు.
మూలాలు
వర్గం:యాత్రలు
కైప మహానందయ్య
కైప మహానందయ్య అనంతపురం జిల్లాకు చెందిన సాహితీకారుడు.
రచనలు
ఇతడు పచ్చయప్ప కళాశాలలో చదివే సమయంలో వ్యాసరచన పోటీలో పాల్గొని చిత్తైకాగ్రత అనే వ్యాసం వ్రాసి స్వర్ణపతకాన్ని గెలుచుకొన్నాడు. అనంతపురం దత్తమండల కళాశాలలో వ్యాసరచన పోటీలో పాల్గొని 'విజయమునకు మార్గము' అనే రచనకు ప్రథమ బహుమతి 10 రూపాయలు పొందాడు. శీరిపి ఆంజనేయులు, పప్పూరు రామాచార్యులు, మరూరు లక్ష్మీనరసప్ప, పేరనార్యుడు, రాళ్ళపల్లి గోపాలకృష్ణమాచార్యులు మొదలైన పేరొందిన రచయితల సాన్నిహిత్యంలో వారి స్ఫూర్తితో రచనావ్యాసంగానికి పూనుకున్నాడు. ఇతని శైలి చాలా నిరాడంబరంగా సామాన్యులకు సైతం అర్థమయ్యేలా ఉంటుంది. విద్యార్థ దశలో వ్రాసిన వ్యాసాలు అనంతపురం నుండి వెలువడే శ్రీవత్స అనే వారపత్రికలో ప్రచురింబడ్డాయి. కరుకైన పోలీసుశాఖలో పనిచేస్తూ కూడా ఆంధ్ర భాషాభిమానిగా పోలీసుశాఖాధికారులకు ఉపయుక్తమయ్యే వ్యాసాలను ప్రజామతలో ధారావాహికగా ప్రకటించాడు. thumb|కైప మహానందయ్య రాసిన మానవ జన్మము ఇతడు రచించిన గ్రంథాలు ఈ విధంగా ఉన్నాయి.
మూలాలు
వర్గం:తెలుగు రచయితలు వర్గం:సంపాదకులు
పైడికొండల మాణిక్యాలరావు
పైడికొండల మాణిక్యాలరావు పశ్చిమగోదావరి జిల్లాకు చెందిన భారతీయ జనతా పార్టీ నాయకుడు. 2014లో ఏర్పాటైన తెలుగుదేశం ప్రభుత్వంలో దేవాదాయ, ధర్మాదాయ శాఖ మంత్రిగా పదవీబాధ్యతలు చేపట్టారు. తెదేపా-భారతీయ జనతా పార్టీ కూటమి అభ్యర్థిగా 2014 శాసనసభ ఎన్నికల్లో తాడేపల్లిగూడెం శాసనసభ నియోజకవర్గం నుంచి శాసనసభ్యునిగా ఎన్నికయ్యారు. చిన్నతనం నుంచి రాష్ట్రీయ స్వయంసేవక్ సంఘ్లోనూ, ఆవిర్భావం నుంచీ భారతీయ జనతా పార్టీలోనూ ఆయన పనిచేశారు.
వ్యక్తిగత జీవితం
మాణిక్యాలరావు పైడికొండల సుబ్బారావు, రంగనాయకమ్మ దంపతులకు 1961లో జన్మించారు. తాడేపల్లిగూడెం పట్టణంలో పాఠశాల విద్య, సమీపంలోని పెంటపాడు గ్రామంలో కళాశాల విద్య అభ్యసించారు. డిగ్రీ చదువుతూ విద్యాభ్యాసాన్ని ఆపుచేసిన మాణిక్యాలరావు ఫోటోగ్రాఫర్‌గా వృత్తిజీవితాన్ని ప్రారంభించారు. అనంతర కాలంలో ఫోటోస్టూడియో ప్రారంభించి నిర్వహించారు. ఫోటోస్టూడియో మూసివేసి "సింధు షూమార్ట్" పేరిట చెప్పుల దుకాణాన్ని ప్రారంభించారు. చాలాకాలం పాదరక్షల అమ్మకాన్ని కొనసాగించి సింధు షూమార్ట్‌ను సింధు ఎంటర్‌ప్రైజెస్‌గా మార్చి ఆటోమొబైల్ విడిభాగాల అమ్మకాన్ని చేస్తున్నారు. ఆయన భార్య సూర్యకుమారి, కుమార్తె సింధు.
రాజకీయ ప్రస్థానం
పైడికొండల మాణిక్యాలరావు 9 సంవత్సరాల వయస్సులోనే రాష్ట్రీయ స్వయం సేవక్ సంఘ్‌లో చేరారు. సంఘ్ కార్యకర్తగా ఆయన ఉన్నత పాఠశాల విద్యార్థిగానే దేశ ఎమర్జెన్సీకి వ్యతిరేకంగా అజ్ఞాతంగా పోరాడారు. బాల్యదశలోనే జై ఆంధ్ర ఉద్యమంలో పాలుపంచుకున్నారు. అనంతర కాలంలోనూ ఆరెస్సెస్‌తో తన అనుబంధాన్ని కొనసాగిస్తున్నారు. భారతీయ జనతా పార్టీ ఆవిర్భవించిన నాటి నుంచీ పార్టీలోనే కొనసాగుతున్నారు. భారతీయ జనతా పార్టీ పశ్చిమగోదావరి జిల్లా అధ్యక్షునిగా 1998 ఎన్నికల్లో నరసాపురం పార్లమెంటరీ స్థానానికి యు.వి.కృష్ణంరాజును గెలిపించారు. కృష్ణంరాజు కేంద్ర సహాయమంత్రిగా ఉండగా ఆయనతో సమన్వయం చేస్తూ జిల్లాలో పలు అభివృద్ధి కార్యక్రమాలు చేశారు. భారతీయ జనతా పార్టీ రాష్ట్ర కార్యవర్గ సభ్యునిగా ఎంతోకాలం పార్టీకి సేవలందించారు. భారతీయ జనతా పార్టీ తరఫున పురపాలకసంఘ ఎన్నికల్లో తాడేపల్లిగూడెం పట్టణంలో కౌన్సిలర్‌గా పోటీచేసి ఓటమి పాలయ్యారు. 2014 ఎన్నికల్లో భారతీయ జనతా పార్టీ-తెదేపా పొత్తు నేపథ్యంలో తాడేపల్లిగూడెం నియోజకవర్గాన్ని భారతీయ జనతా పార్టీకి కేటాయించడంతో ఎవరూ ఊహించని విధంగా మాణిక్యలరావుకు భారతీయ జనతా పార్టీ టిక్కెట్ ఇచ్చింది. అనుకోని విధంగా తెదేపా-భారతీయ జనతా పార్టీ కూటమి అభ్యర్థిగా నిలిచిన మాణిక్యాలరావు అనూహ్యంగానే తన సమీప ప్రత్యర్థి, వైఎస్‌ఆర్ కాంగ్రెస్ పార్టీ అభ్యర్థి తోట పూర్ణగోపాల సత్యనారాయణ (గోపి) పై 14వేల పైచిలుకు ఓట్ల ఆధిక్యంతో గెలుపొందారు. భారతీయ జనతా పార్టీతో పొత్తు నేపథ్యంలో 2014లో ఏర్పడిన చంద్రబాబు ప్రభుత్వంలో మాణిక్యాలరావుకు దేవాదాయ ధర్మాదాయ శాఖ మంత్రిగా పని చేశాడు.
సేవా కార్యక్రమాలు
మాణిక్యాలరావు పలు ధార్మిక, సేవా కార్యక్రమాలు నిర్వహించారు. తాడేపల్లిగూడెం మండలం నాచుగుంట గోసంరక్షణ సమితి సభ్యునిగా గోసేవలో భాగం పంచుకున్నారు. తనకున్న స్థలంలో శ్రీవేంకటేశ్వర స్వామి ఆలయాన్ని నిర్మించి నిర్వహిస్తున్నారు. 2011 నుంచి 2013 వరకూ మానవత సంస్థ గూడెం పట్టణ అధ్యక్షునిగా పలు సేవా కార్యక్రమాలు నిర్వహించారు. 2013-14 సంవత్సరానికి గాను మానవత జిల్లా అధ్యక్షునిగా జిల్లావ్యాప్తంగా సేవలు విస్తరించారు. మానవత సేవాసంస్థ ద్వారా జిల్లాలోని పలు పట్టణాల్లో శీతల శవపేటికలు ఏర్పాటుచేసి ఉచితంగా అందజేస్తూన్నారు. ముఖ్యపట్టణాల్లో శవవాహక వాహనాన్ని కూడా నిర్వహిస్తూ మరణించినవారి భౌతికదేహాలను శ్మశానం వరకూ తీసుకువెళ్ళేందుకు ఉచితంగా ఇస్తున్నారు.
మరణం
కోవిడ్-19 వ్యాధి బారిన పడి, కొన్నాళ్ళు బాధపడ్డారు. అనంతరం ఈయన కోలుకున్నట్లు ప్రకటించారు. అయితే, 2020, ఆగష్టు 1వ తేదీన కాలేయ సంబంధిత సమస్యలతో విజయవాడలోని ప్రయివేటు ఆసుపత్రిలో చికిత్స పొందుతూ మరణించారు.
మూలాలు
వర్గం:1961 జననాలు వర్గం:భారతీయ జనతా పార్టీ రాజకీయ నాయకులు వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు వర్గం:పశ్చిమ గోదావరి జిల్లాకు చెందిన రాష్ట్ర మంత్రులు వర్గం:2020 మరణాలు వర్గం:కరోనా వ్యాధి మరణాలు
తెలంగాణ శాసనసభ నియోజకవర్గాలు జాబితా
thumb|300x300px 2014 లో ఆంధ్రప్రదేశ్ నుండి తెలంగాణ విభజించిన తరువాత రాష్ట్రంలో 119 అసెంబ్లీ నియోజకవర్గాలు ఉన్నాయి. 2016 లో జిల్లాల మండలాల పునర్య్వస్థీకరణలో భాగంగా గతంలో ఉన్న 10 జిల్లాలు 33 జిల్లాలుగా ఏర్పడ్డాయి. పునర్య్వస్థీకరణ ప్రకారం 119 శాసనసభ నియోజకవర్గాలను జిల్లాలువారిగా వర్గీకరించగా, కొన్ని మండలాలు ఆ జిల్లాలకు చెంది ఉండకపోవచ్చు. పాక్షికంగా ఆ శాసనసభ నియోజకవర్గ పరిధిలో ఉండటానికి అవకాశముంది.
అదిలాబాదు జిల్లా
ఆదిలాబాదు జిల్లా లోని శాసనసభా నియోజకవర్గాలు సంఖ్య:3
మంచిర్యాల జిల్లా
మంచిర్యాల జిల్లా లోని శాసనసభా నియోజకవర్గాలు సంఖ్య:3
కొమరంభీం జిల్లా
కొమరంభీం జిల్లా లోని శాసనసభా నియోజకవర్గాలు సంఖ్య:2
జగిత్యాల జిల్లా
జగిత్యాల జిల్లా లోని శాసనసభ నియోజకవర్గాల సంఖ్య: 5
పెద్దపల్లి జిల్లా
పెద్దపల్లి జిల్లా లోని శాసనసభ నియోజకవర్గాల సంఖ్య: 1
నిజామాబాదు జిల్లా
నిజామాబాదు జిల్లాలోని శాసనసభా నియోజకవర్గాలు మొత్తం:5
కామారెడ్డి జిల్లా
నిజామాబాదు జిల్లాలోని శాసనసభా నియోజకవర్గాలు మొత్తం:4.
హన్మకొండ జిల్లా
హన్మకొండ జిల్లాలోని శాసనసభ నియోజకవర్గాల సంఖ్య: 1
వరంగల్ జిల్లా
వరంగల్ జిల్లాలోని శాసనసభ నియోజకవర్గాల సంఖ్య: 5
జయశంకర్ భూపాలపల్లి జిల్లా
వరంగల్ జిల్లాలోని శాసనసభ నియోజకవర్గాల సంఖ్య: 2
జనగామ జిల్లా
వరంగల్ జిల్లాలోని శాసనసభ నియోజకవర్గాల సంఖ్య: 3
లేత మనసులు (2004 సినిమా)
లేత మనసులు 2004, అక్టోబరు 1న విడుదలైన తెలుగు చలన చిత్రం. ఎస్. వి. కృష్ణారెడ్డి దర్శకత్వం వహించిన ఈ చిత్రంలో శ్రీకాంత్, గోపిక, కళ్యాణి, రఘునాథ రెడ్డి, ఎ. వి. ఎస్, శివాజీ రాజా, నర్సింగ్ యాదవ్, కార్తీక్ ముఖ్యపాత్రలలో నటించగా, ఎమ్.ఎమ్. కీరవాణి సంగీతం అందించారు.
మూలాలు
వర్గం:తెలుగు కుటుంబకథా చిత్రాలు వర్గం:ఎస్.వి. కృష్ణారెడ్డి దర్శకత్వం వహించిన చిత్రాలు వర్గం:ఎమ్.ఎమ్. కీరవాణి సంగీతం అందించిన సినిమాలు వర్గం:2004 తెలుగు సినిమాలు
తెలంగాణ శాసనసభ నియోజకవర్గాలు జాబితా
ములుగు జిల్లా
ములుగు జిల్లాలోని శాసనసభ నియోజకవర్గాల సంఖ్య: 1
ఖమ్మం జిల్లా
ఖమ్మం జిల్లాలోని శాసనసభ నియోజకవర్గాల సంఖ్య: 5
భద్రాద్రి కొత్తగూడెం జిల్లా
ఖమ్మం జిల్లాలోని శాసనసభ నియోజకవర్గాల సంఖ్య: 5
మెదక్ జిల్లా
మెదక్ జిల్లాలోని శాసనసభ నియోజకవర్గాల సంఖ్య: 2
సంగారెడ్డి జిల్లా
మెదక్ జిల్లాలోని శాసనసభ నియోజకవర్గాల సంఖ్య: 5
సిద్ధిపేట జిల్లా
సిద్దిపేట జిల్లాలోని శాసనసభ నియోజకవర్గాల సంఖ్య: 3
మహబూబ్ నగర్ జిల్లా
మహబూబ్ నగర్ జిల్లాలోని శాసనసభ నియోజకవర్గాల సంఖ్య: 4
నాగర్ కర్నూల్ జిల్లా
మహబూబ్ నగర్ జిల్లాలోని శాసనసభ నియోజకవర్గాల సంఖ్య: 4
జోగులాంబ గద్వాల జిల్లా
మహబూబ్ నగర్ జిల్లాలోని శాసనసభ నియోజకవర్గాల సంఖ్య: 2
నారాయణపేట జిల్లా
మహబూబ్ నగర్ జిల్లాలోని శాసనసభ నియోజకవర్గాల సంఖ్య: 1
మక్తల్ శాసనసభ నియోజకవర్గం 77 మక్తల్ మండలం, మగనూర్ మండలం,కృష్ణ మండలం, ఊట్కూరు మండలం, నర్వ మండలం,అమరచింత మండలం, ఆత్మకూరు మండలం, మరికల్ మండలంలోని 5 గ్రామాలు
నల్గొండ జిల్లా
నల్గొండ జిల్లాలోని శాసనసభ నియోజకవర్గాల సంఖ్య: 6
సూర్యాపేట జిల్లా
జిల్లాలోని శాసనసభ నియోజకవర్గాల సంఖ్య: 4
యాదాద్రి భువనగిరి జిల్లా
జిల్లాలోని శాసనసభ నియోజకవర్గాల సంఖ్య: 2
రంగారెడ్డి జిల్లా
జిల్లాలోని శాసనసభ నియోజకవర్గాల సంఖ్య: 5
వికారాబాదు జిల్లా
జిల్లాలోని శాసనసభ నియోజకవర్గాల సంఖ్య: 4
మేడ్చల్ మల్కాజ్‌గిరి జిల్లా
జిల్లాలోని శాసనసభ నియోజకవర్గాల సంఖ్య: 5
హైదరాబాదు జిల్లా
జిల్లాలోని శాసనసభ నియోజకవర్గాల సంఖ్య: 15
వెలుపలి లంకెలు
వర్గం:జాబితాలు వర్గం:తెలంగాణ శాసనసభ నియోజకవర్గాలు వర్గం:తెలంగాణ
చిత్తరంజన్ లోకోమోటివ్ వర్క్స్
చిత్తరంజన్ లోకోమోటివ్ వర్క్స్ భారతదేశ ప్రభుత్వ ఆధ్వర్యంలో నిర్వహింపబడుతున్న లోకోమోటివ్ వర్క్స్ కర్మాగారం.ఇది పశ్చిమ బెంగాల్ రాష్ట్రంలొ గల కలదు.ఇది ప్రపంచంలోనే అతిపెద్ద లోకోమోటివ్ కర్మాగారాల్లో ఒకటి.
చరిత్ర
భారతదేశంలో రైల్వేలు 18 ప్రారంభమైనప్పటికి నాడు భారతీయ రైళ్ళకు అవసరమైన రైలు ఇంజన్లను ఇంగ్లాండు నుండి దిగుమతి చేసుకునేవారు.1930 దశాభ్దాపు చివరిలో భారతదేశానికి ఒక రైల్ లోకో కర్మాగారం నిర్మించాలని నాటి భారత నాయకులు నిర్ణయించి అందుకోసం శ్రీనివాసన్ కమిటిని ఎర్పాటుచేసారు. ఈ కమిటి భారదేశ తూర్పు భాగంలో గల బెంగాల్ రాష్టంలో లోకోమోటివ్ కర్మాగారాన్ని ఎర్పాటు చేయాలని సూచించింది.దీనికి రైల్వే బోర్డ్ 1947 ఆమోద తెలిపింది.1950 జనవరి 26 న ఈ కర్మాగారం ప్రారంభింపబడింది.ఈ కర్మాగారానికి ప్రముఖ స్వాతంత్రసమరయోధుడైన చిత్తరంజన్ దాస్ పేరును నిర్ణయించి దీనికి 'చిత్తరంజన్ లోకోమోటివ్ వర్క్స్' కర్మాగారంగా నామకరణం చేసారు.
తెలుగు విశ్వవిద్యాలయము - ప్రతిభా పురస్కారాలు (2019)
తెలుగు విశ్వవిద్యాలయము - ప్రతిభా పురస్కారం తెలుగు సాహిత్యం, సంస్కృతి, కళా ప్రక్రియల్లో విశిష్ఠ సేవలందించిన సాహితీమూర్తులకు పొట్టి శ్రీరాములు తెలుగు విశ్వవిద్యాలయము అందజేసే ప్రతిభా పురస్కారం. భారతదేశంలోని భాష ప్రాతిపదికపై 1985, డిసెంబరు 2న హైదరాబాదులో ఈ విశ్వవిద్యాలయం స్థాపించబడింది.
1990 నుండి ప్రారంభమైన ఈ పురస్కారంలో రూ. 20,116 నగదు, ప్రత్యేకంగా రూపొందించిన జ్ఞాపికను అందజేసి ఘనంగా సత్కరిస్తారు.
పురస్కార గ్రహీతలు
2019 సంవత్సర ప్రతిభా పురస్కారానికి 12 మంది ప్రముఖులు ఎంపికయ్యారు. వీరికి 2022 సెప్టెంబరు 15న హైదరాబాదు తెలుగు విశ్వవిద్యాలయంలోని డా. ఎన్.టి.ఆర్. కళామందిరంలో జరిగిన పురస్కార ప్రదానోత్సవ కార్యక్రమంలో పురస్కారాలు అందజేయబడ్డాయి. ఈ కార్యక్రమంలో హైదరాబాద్ విశ్వవిద్యాలయం వీసీ ఆచార్య బి. జగదీశ్వర్రావు, రాష్ట్ర ఉన్నత విద్యా మండలి ఉపాధ్యక్షులు ఆచార్య వి. వెంకటరమణ, తెలుగు విశ్వవిద్యాలయ వీసీ టి.కిషన్‌రావు, రిజిస్ట్రార్ ఆచార్య భట్టు రమేష్ తదితరులు పాల్గొని పురస్కార గ్రహీతలను సత్కరించారు.
ఇతర లంకెలు
వర్గం:పురస్కారాలు వర్గం:తెలుగు విశ్వవిద్యాలయ పురస్కారాలు
తిరువాయిపాటి వెంకయ్య
తిరువాయిపాటి వెంకయ్య ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1989లో తాడికొండ నియోజకవర్గం నుండి  ఎమ్మెల్యేగా గెలిచాడు.
రాజకీయ జీవితం
డాక్టర్ టి. వెంకయ్య కాంగ్రెస్ పార్టీ ద్వారా రాజకీయాల్లోకి వచ్చి 1981 నుండి 86 వరకు పొన్నూరు సమితి అధ్యక్షుడిగా, 1987 నుండి  88 వరకు పొన్నూరు మున్సిపల్ ఛైర్మన్‌గా పని చేశాడు. ఆయన 1989లో జరిగిన అసెంబ్లీ ఎన్నికల్లో తాడికొండ నియోజకవర్గం ఎమ్మెల్యేగా గెలిచి తొలిసారి అసెంబ్లీకి ఎన్నికయ్యాడు. ఆయన ఆ తరువాత 1991 నుండి 94 వరకు ఆంధ్రప్రదేశ్ మెడికల్ కార్పొరేషన్ ఛైర్మన్​గా పని చేసి 1994లో జరిగిన అసెంబ్లీ ఎన్నికల్లోపాటి చేసి ఓడిపోయాడు.
మరణం
టి. వెంకయ్య అనారోగ్యంతో బాధపడుతూ 2021 ఆగస్టు 19న గుంటూరు జిల్లా పొన్నూరులోని ఆయన స్వగృహంలో మరణించాడు.
మూలాలు
వర్గం:ఆంధ్రప్రదేశ్ శాసన సభ్యులు (1989) వర్గం:1929 జననాలు వర్గం:2021 మరణాలు
తారానగర్
తారానగర్, తెలంగాణ రాష్ట్ర రాజధాని హైదరాబాదు లోని ఒక ప్రాంతం. గచ్చిబౌలి శివారులో ఉన్న ఈ ప్రాంతం ప్రధాన వాణిజ్య, నివాస ప్రాంతంగా ఉంది. ఈ ప్రాంతం రంగారెడ్డి జిల్లా శేరిలింగంపల్లి మండలం పరిధిలోకి వస్తుంది. హైదరాబాదు మహానగరపాలక సంస్థ లోని 110వ వార్డు నంబరులో (చందానగర్) ఉంది. ఈ ప్రాంతంలో తారానగర్ కూరగాయల మార్కెట్‌ కూడా ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.
ప్రజా రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో తారానగర్ నుండి కోఠి, కొండాపూర్, సికింద్రాబాద్, ఇసిఐఎల్, పటాన్‌చెరు, ఉప్పల్ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలోని చందానగర్, లింగంపల్లి ప్రాంతాలలో ఎంఎంటిఎస్ రైల్వే స్టేషన్లు ఉన్నాయి.
ధర్మవరం రెవెన్యూ డివిజను
ధర్మవరం రెవెన్యూ డివిజను ఆంధ్రప్రదేశ్ రాష్ట్రం, శ్రీ సత్యసాయి జిల్లా లోని ఒక రెవెన్యూ డివిజను. జిల్లాలోని 4 రెవెన్యూ డివిజన్లలో ఇది ఒకటి. ఈ రెవెన్యూ డివిజను పరిపాలనలో 7 మండలాలు ఉన్నాయి.
రెవెన్యూ డివిజన్ పరిధిలో మండలాలు
ఈ రెవెన్యూ డివిజన్ పరిధిలో ఏడు మండలాలు ఉన్నాయి.
మూలాలు
వర్గం:శ్రీ సత్యసాయి జిల్లా రెవెన్యూ డివిజన్లు
అబలా బోస్
లేడీ అబలా బోస్ ( অবলা বসু అబోలా బోషు ) (8 ఆగస్టు 1865 - 1951 ఏప్రిల్ 25) ఒక భారతీయ సామాజిక కార్యకర్త. మహిళల విద్యలో ఆమె చేసిన ప్రయత్నాలు, వితంతువులకు సహాయం చేయడంలో ఆమె చేసిన కృషికి ఆమె ప్రసిద్ధి చెందింది.
జీవితం తొలి దశలో
అబలా దాస్ గా జన్మించిన ఈమె, బ్రహ్మసమాజ సంస్కర్త దుర్గా మోహన్ దాస్ కుమార్తె. సతీష్ రంజన్ దాస్, సరళా రాయ్ ల సోదరి. ఆమె స్వాతంత్ర్య ఉద్యమకారుడైన చిత్తరంజన్ దాస్, భారత ప్రధాన న్యాయమూర్తి సుధి రంజన్ దాస్ ల పినతండ్రి కుమార్తె. ఆమె 1864 ఏప్రిల్ 8 న బొరిషాల్‌లో జన్మించింది. ఆమె ఢాకా లోని టెలీబాగ్ దాస్ కుటుంబానికి చెందినది. ఆమె 1887 లో వృక్ష శాస్త్రవేత్త సర్ జగదీష్ చంద్రబోస్‌ను వివాహం చేసుకుంది. భారతదేశంలో వైద్య విద్యను అభ్యసించిన తొలి మహిళలలో అబలా దాస్ ఒకరు.
ఆమె బంగ మహిళా విద్యాలయ ప్రారంభ విద్యార్థిని. 1876లో ఈ పాఠశాల, బెథూన్ పాఠశాలలో విలీనమైంది. ఆమె 1881 లో ఉపకార ప్రవేశం పొందింది. ఒక మహిళగా, ఆమె కలకత్తా వైద్య కళాశాలలో ప్రవేశం పొందలేకపోయింది. ఆమె 1882 లో మద్రాసు (ఇప్పుడు చెన్నై) కు బెంగాల్ ప్రభుత్వ ఉపకారవేతనంలో వైద్యవిద్య అధ్యయనం కోసం వెళ్ళింది. ఆమె తుది పరీక్షలు రాసింది కాని ఫలితం ప్రకటించక ముందే అనారోగ్యం కారణంగా తిరిగి రావలసి వచ్చింది. ఆమె పరీక్షలో ఉత్తీర్ణత సాధించింది కానీ ఆమె విజయం గురించి ఎప్పుడూ తెలుసుకోలేదు.
కెరీర్
విద్యావేత్తగా పనిచేయడమే కాకుండా, బోస్ తొలితరానికి చెందిన స్త్రీవాది. మోడరన్ రివ్యూ అనే ఆంగ్ల పత్రికలో వ్రాస్తూ, మహిళలు మెరుగైన విద్యను పొందాలని వాదించింది. తనతో పాటు బెథూన్ పాఠశాలలో కలిసి చదువుకున్న కామిని రాయ్, అబలా బోస్ చే ప్రభావితురాలై స్త్రీవాది అయ్యింది. 1916 లో తన భర్త జగదీశ్ చంద్ర బోస్, సర్ బిరుదు పొందిన తర్వాత కాలంలో, ఆమె లేడీ బోస్ గా ప్రసిద్ధి చెందింది. కుడి|thumb| [[సిస్టర్ నివేదిత|మాయావతిలో సిస్టర్ నివేదా, సిస్టర్ క్రిస్టిన్, షార్లెట్ సెవియర్, లేడీ అబలా బోస్ ]] 1919 లో బోస్, నారి శిక్షా సమితి అనే సామాజిక సేవా సంస్థను స్థాపించింది. పిల్లలు, బాలికలు, మహిళలకు విద్యనందించడమే ఈ సంస్థ యొక్క లక్ష్యం. ఆ కాలంలో, బాల్యవివాహాల కారణంగా, బాల్యంలోనే వితంతువులు కావటం సాధారణం. విద్య లేకపోవడం, మగ కుటుంబ సభ్యులపై ఆర్థికంగా, సామాజికంగా ఆధారపడటం మూలంగా, మహిళలు సమాజంలో అట్టడుగు స్థాయికి చేరుకున్నారు. వరకట్నం తదితర సామాజిక ఒత్తిళ్లు, చాలా మంది మహిళల జీవితాలను దుర్భరంగా చేశాయి. రాజా రామ్మోహన్ రాయ్, పండిట్ ఈశ్వర్ చంద్ర విద్యాసాగర్, సిస్టర్ నివేదిత వంటి సంఘసంస్కర్తల ప్రభావంతో మహిళా సమస్యలపై కొత్త అవగాహన ఏర్పడింది.
సర్దార్ బహదూర్
సర్దార్ బహదూర్ భారతదేశంలో బ్రిటిష్ పాలనలో స్థానిక భారతీయ పౌరులకు, వైస్రాయ్ నియమించిన అధికారులకూ ఇచ్చే గౌరవ బిరుదు. ఇది సిక్కులకు ప్రదానం చేసేవారు. నమ్మకమైన సేవ లేదా ప్రజా సంక్షేమం కోసం కృషి చేసినవారికీ ప్రదానం చేసేవారు. ఈ బిరుదును వ్యక్తి పేరుకు ముందు, సైనిక హోదాలకు తరువాత ఉపయోగించేవారు. 1911 నుండి బిరుదు గ్రహీతలకు ప్రత్యేకంగా బిరుదు పతకాన్ని కూడా ఇచ్చారు.
అబలా బోస్
కెరీర్
తన జీవితకాలంలో, బోస్ బెంగాల్ లోని వివిధ ప్రాంతాలలో సుమారు 88 ప్రాథమిక పాఠశాలలను, 14 వయోజన విద్యా కేంద్రాలను స్థాపించింది. కోల్‌కతా, జార్గ్రామ్‌లోని మహిళా శిల్పా భవన్ వంటి కేంద్రాలను స్థాపించడానికి బోస్ మార్గదర్శకుడు. ఇది బాధిత మహిళలకు, ముఖ్యంగా వితంతువులకు వృత్తిపరమైన శిక్షణను అందించి, జీవనోపాధిని కల్పించింది.
సర్దార్ బహదూర్
ఆర్డర్ ఆఫ్ బ్రిటిష్ ఇండియా మొదటి తరగతి పొందిన వ్యక్తులు సర్దార్ బహదూర్ బిరుదును కూడా ఉపయోగించవచ్చు. అలాగే రెండవ తరగతి సభ్యులు బహదూర్‌ను ఉపయోగించవచ్చు. సర్దార్ బహదూర్ బిరుదు బ్రిటిష్ వారు ప్రవేశపెట్టిన విస్తృతమైన పురస్కార వ్యవస్థలో భాగం:
అబలా బోస్
కెరీర్
భారతదేశంలో సంస్థాగత పూర్వ ప్రాథమిక, ప్రాథమిక ఉపాధ్యాయ శిక్షణా కార్యక్రమాలను ఏర్పాటు చేసిన వారిలో ఆమె మొదటిది. దీని కోసం ఆమె 1925 లో విద్యాసాగర్ బని భవన్ ప్రాథమిక ఉపాధ్యాయ శిక్షణా సంస్థను స్థాపించింది. 294/3 APC రోడ్ వద్ద కొంత భూమిని నారీ శిక్షా సమితి కార్యకలాపాల కోసం, అప్పటి కలకత్తా కార్పొరేషన్ మేయర్ డాక్టర్ బిధన్ చంద్ర రాయ్ విరాళంగా ఇచ్చారు.
సర్దార్ బహదూర్
మొదటి తరగతి
తారాబాయి షిండే
తారాబాయి షిండే, 19వ శతాబ్దానికి చెందిన సంస్కర్త, రచయిత్రి, స్త్రీవాది.
అబలా బోస్
తరువాత జీవితం
తన భర్త మరణం తరువాత, బోస్ వయోజనుల ప్రాథమిక విద్యా కేంద్రాన్ని ఏర్పాటు చేసిన సిస్టర్ నివేదా మహిళా విద్యా నిధిని ఏర్పాటు చేయడానికి 10,000,000 డాలర్లు (2015 డాలర్లలో 200,000 డాలర్లు) విరాళంగా ఇచ్చింది.
సర్దార్ బహదూర్
మూడవ తరగతి
తారాబాయి షిండే
బాల్యం, విద్యాభ్యాసం
మహారాష్ట్రలోని బిరార్ ప్రాంతంలోని బుల్దానా పట్టణంలో 1830వ సంవత్సరంలో జన్మించారు. మరాఠా కుటుంబంలో జన్మించిన తారాబాయి తండ్రి డిప్యూటీ కమీషనర్ ఆఫీసులో సీనియర్ క్లర్క్. తారాబాయి తండ్రి సంస్కర్త జ్యోతిరావ్ పూలే నడిపే సత్యశోధక్ సమాజ్లో సభ్యునిగా ఉండేవారు. అప్పట్లో మహారాష్ట్ర ప్రాంతంలో బాలికల పాఠశాలలు అందుబాటులో లేకపోవడంతో తారాబాయి ఇంటిలోనే మరాఠీ నేర్చుకుంది. మరాఠీలో చదవను, వ్రాయను వచ్చిన తారాబాయికి ఇంగ్లీషు కొద్దిమేరకు వచ్చివుండొచ్చని పరిశోధకుల అభిప్రాయం.
అబలా బోస్
తరువాత జీవితం
బోస్ 1910 నుండి 1936 వరకు బ్రహ్మసమాజ బాలికా శిక్షణ కార్యదర్శిగా పనిచేసింది. ఆమె 1951 ఏప్రిల్ 26 న మరణించింది.
సర్దార్ బహదూర్
ఇతర మతాల వారు తమకు అత్యంత సముచితమైనదిగా భావించే బిరుదును అందుకునేవారు, ఉదాహరణకు హిందూ పేరుగా ధ్వనించే భారతీయ క్రైస్తవులు హిందూ బిరుదును తీసుకునేవారు.
అబలా బోస్
బాహ్య లింకులు
వర్గం:1951 మరణాలు వర్గం:1864 జననాలు
సర్దార్ బహదూర్
చాలా సందర్భాలలో గ్రహీత తక్కువ స్థాయి తరగతి నుండి ఉన్నత తరగతికి వెళ్తారు. అలా ఒకటి కంటే ఎక్కువ పురస్కారాలు పొందిన వ్యక్తులు అత్యున్నత స్థాయి బిరుదును మాత్రమే ఉపయోగించాలి. పురస్కారాలన్నీ నైట్ హుడ్ కంటే తక్కువ స్థాయికి చెందినవే. ఆర్డర్ ఆఫ్ ది స్టార్ ఆఫ్ ఇండియా లేదా ఆర్డర్ ఆఫ్ ది ఇండియన్ ఎంపైర్ వంటి బ్రిటిషు నైట్ హుడ్ పొందినవారు పై బిరుదులను తొలగించుకుంటారు,.
1947 లో స్వాతంత్య్రం వచ్చాక, బ్రిటిష్ రాజ్ సమయంలో జారీ చేసిన సర్దార్ బహదూర్ తదితర బిరుదులను నిలిపివేసారు.
తారాబాయి షిండే
రచనలు, ఉద్యమం
1877లో మరాఠా భాషలో స్త్రీల గురించి ఓ పత్రికను ప్రారంభించారు. పురుషాధిక్యాన్ని తేలికైన భాషలో ఆమె ప్రచురించేవారు. గర్భవతియైన ఒక బ్రాహ్మణ వితంతువు నిర్బంధంగా తన బిడ్డను చంపుకోవాల్సి రావడం, ఆపైన ఆమెకు ద్వీపాంతరవాస శిక్ష విధించడం వంటివాటి నేపథ్యంలో తారాబాయి షిండే స్త్రీ పురుష అసమానతలపై పుస్తకాన్ని రచించారు. సమాజంలో స్త్రీ పట్ల పురుషుల ధోరణి, ద్వంద్వ ప్రమాణాలు వంటివాటిని ఎత్తిచూపించేందుకు, తూర్పారబట్టేందుకు వ్యంగ్యాన్ని, ఎత్తిపొడుపును సాధనంగా ఎంచుకున్నారు. చక్కని మరాఠీలో ప్రత్యేకమైన శైలిలో రచనలు చేశారు.
సర్దార్ బహదూర్
మూలాలు
వర్గం:బ్రిటిషు భారతదేశంలో పురస్కారాలు
తారాబాయి షిండే
సిద్ధాంతం
తారాబాయి షిండే జన్మించిన మహారాష్ట్రలో ఇతర భారతదేశ స్థితిగతులకు భిన్నంగా రాజవంశీకులైన మహిళలు రాజ్యతంత్రంలో సలహాలు ఇవ్వడం, సూచనలు చేయడం, సింహాసనంపై వారసులు లేని స్థితివుంటే తామే స్వయంగా పాలించడం వంటి పరిస్థితులు ఉండేవి. భక్తకవులు కొందరిలో స్త్రీలు కూడా వుండేవారు. బ్రాహ్మణ కుటుంబంలోని స్త్రీలకు విద్య రావడంతో పాటు, పాండిత్యం ఉండడమూ ఉంది. భారతదేశపు తొలి మహిళా వైద్యురాలు మహారాష్ట్ర నుంచే వచ్చారు. ఐతే మరోవైపు స్త్రీల పట్ల కుటుంబంలో అణచివేత, దారుణమైన ఆచారాలు వంటివీ కొనసాగుతూనే ఉన్నాయి.
19వ శతాబ్దంలో స్త్రీ పునర్వివాహం గురించి, స్త్రీ విద్య అవసర అనవసరాల గురించి, సతీ సహగమనం వంటి దురాచారాల గురించిన చర్చ జరుగూన్న పరిస్థితి ఉంది. ఐతే తారాబాయి షిండే ఆనాటి స్థితిగతుల నుంచి ఎన్నో అడుగులు ముందుకు వేసి నేరుగా స్త్రీ పురుష సమానత్వాన్నే ఆకాంక్షించారు. ఆనాటి స్థితిగతుల్లో ఇంత మౌలికమైన కోర్కె, పితృస్వామ్య వ్యవస్థలోని అసమమైన ఏర్పాట్ల గురించి సూటి ప్రశ్న వేసినవారు లేరు. వ్యవస్థను పురుషులు తయారుచేసుకున్నారు కనుక అది స్త్రీలను అణచివేస్తూ, పురుషులకు అన్యాయమైన రాయితీలు ఇచ్చిందని ఆమె భావించారు. ఈ స్థితి పూర్తిగా మారాలనీ, పురుషులు పొందే అవకాశాలు జన్మసిద్ధంగా స్త్రీకి కూడా ఉన్నాయనీ, ఆమె వాటిని ఉపయోగించుకోనీకుండా అడ్డుపడుతున్న సామాజిక వ్యవస్థలను కూల్చి పునర్నిర్మించాలని పిలుపునిచ్చారు.
ప్రాచుర్యం
జ్యోతిరావ్ పూలే ఆమెను చిరంజీవిని అనీ, ప్రియమైన కుమార్తె అని ప్రస్తావించేవారు. తన సహచరులకు, అనుచరులకు తారాబాయి పుస్తకాలు చదవమని జ్యోతిరావ్ సూచించేవారు.
మూలాలు
వర్గం:మహారాష్ట్ర రచయిత్రులు వర్గం:1850 జననాలు వర్గం:1910 మరణాలు
ఫీల్డ్స్ పతకం
ఫీల్డ్స్ పతకం ప్రపంచంలోని యువ గణిత శాస్త్రవేత్తలకు లభించే అత్యంత ప్రతిష్ఠాత్మకమైన బహుమతి. గణిత శాస్త్రంలో నోబెల్ బహుమతిగా దీనిని పరిగణిస్తారు. 40 ఏండ్లు పైబడని ఇద్దరు, ముగ్గురు లేదా నలుగురు గణిత శాస్త్రవేత్తలకు, ప్రతి నాలుగు సంవత్సరాలకు ఒక సారి జరిగే ఇంటర్‌నేషనల్ కాంగ్రెస్ ఆఫ్ మేథమేటీషీయన్స్ (ఐసీఎం) సందర్భంగా ఈ పురస్కారం లభిస్తుంది. పతకంతోబాటు 15,000 కెనేడియన్ డాలర్లు కుడా ఇవ్వడం జరుగుతుంది. ఈ బహుమతి యొక్క ఆధికారిక నామం ఇంటర్నేష్నల్ మెడల్ ఫర్ ఔట్ స్టాండింగ్ డిస్కవరీస్ ఇన్ మాథమాటిక్స్ అయినప్పటికీ, దీనిని స్థాపించడానికి కృషి చేసి, ఆర్థిక వనరులను సమకూర్చిన జోన్ చార్ల్స్ ఫీల్డ్స్ యొక్క పేరుతో ప్రపంచవ్యాప్తంగా ఫీల్డ్స్ పతకంగా గుర్తింపు పొందింది.
ఫీల్డ్స్ పురస్కారం మొట్టమొదటి సారి 1936లో ఫిన్లాండుకు చెందిన లార్స్ అల్ఫోర్స్, అమెరికాకు చెందిన జెస్సి డగ్లస్ లకు లభించింది. రెండో ప్రపంచ యుధ్ధం కారణంగా ఐసీఎం జరగకపోవడం చేత 1950 వరకు ఈ బహుమతి ఎవ్వరికీ దక్కలేదు. అటు తరువాత ప్రతి నాలుగు సంవత్సరాలకు ఒకసారి ఇవ్వబడుతూ వచ్చింది. ఇటీవలి కాలంలో ఐసీఎం 2010 లో హైదరబాదులో జరిగింది.
చరిత్ర
1923లో టొరొంటొ విశ్వవిద్యాలయం చేత స్థాపించబడిన కమిటీ ఆఫ్ ఇంటర్నేషనల్ కాంగ్రెస్ కి ఫీల్డ్స్ అధ్యక్షత వహించారు. ఫీల్డ్స్ పతకం యొక్క ప్రస్తావన మొదటిసారిగా ఫిబ్రవరి 24, 1931న జరిగిన కమిటీ సమావేశంలో వచ్చినట్టుగా నమోదు చేయబడి ఉంది. ప్రారంభంలో రెండు పతకాలు, $2,500 నగదు బహుమానంగా నిర్ణయించడం జరిగింది. ఆ తరువాత ఫ్రాన్స్, జర్మనీ, ఇతర దేశాలలోని గణిత శాస్త్రవేత్తల బృందాల నుండి ఈ ఆలోచనకు మద్దతు లభించింది. ఈ విధంగా ఫీల్డ్స్ తన ఆలోచనను అమలుపరిచేందుకు ప్రణాళిక సిద్ధం చేసాడు. కానీ తన ప్రణాళిక కార్యరూపం దాల్చేముందే ఆగస్టు 9, 1932 న ఫీల్డ్స్ కన్ను మూసాడు. వీలునామాలో తన ఆస్తిలో నుండి $47,000 ఈ పతకం కొరకు ఫీల్డ్స్ సమకూర్చాడు. ఈ పతకం ఏ ఒక్క వ్యక్తికిగానీ, దేశానికిగాని సంబంధం లేకుండా తగినంతవరకు నిష్పాక్షిక స్వభావం కలిగి ఉండాలని ఫీల్డ్స్ భావించాడు. అయినప్పటికీ ఈ పతకం యొక్క పేరు ఫీల్డ్స్ పతకంగా నిలిచిపోయింది.
ఆకృతి
ఫీల్డ్స్ పతకాన్ని కెనడాకు చెందిన రోబర్ట్ టేట్ మెక్కెంజీ అనే శిల్పి రూపొందించాడు. ఈ పతకం 9 సెంటిమీటర్ల వ్యాసం కలిగి ఉంటుంది. పతకానికి ఒక వైపు కుడి వైపుకి తిరిగి ఉన్న గ్రీకు శాస్త్రవేత్త ఆర్కిమెడెస్ యొక్క ముఖము, గ్రీకు అక్షరములలో అతని పేరు, టేట్ మెక్కెంజీ యొక్క సంతకము ("RTM"), రోమన్ సంఖ్యామానంలో తేది ("MCMXXXIII" అనగా 1930), లాటిన్ అక్షరాలలో సామెత ("Transire suum pectus mundoque potiri" ) ఉంటాయి. పతకానికి మరో వైపు లాటిన్ భాషలో ఈ విధంగ ముద్రించబడి ఉంటుంది: CONGREGATI EX TOTO ORBE MATHEMATICI OB SCRIPTA INSIGNIA TRIBUERE దీని అర్ధము ఈ విధంగా ఉంటుంది: "ప్రపంచమంతటి నుండి హాజరు అయిన గణిత శాస్త్రవేత్తలు అత్యుత్తమ రచనలకు గాను ఈ పురస్కారాన్ని అందిస్తున్నారు". పతకాన్ని అందుకునే శాస్త్రవేత్త పేరు పతకం అంచులో ముద్రించబడి ఉంటుంది.
గ్రహీతలు
*గ్రిగోరి పెరెల్మాన్ ఈ పురస్కారాన్ని తిరస్కరించారు.
మూలాలు
వర్గం:పురస్కారాలు వర్గం:గణిత అవార్డులు
ఉగ్గాని
right|thumb|250px|బజ్జీలతో వడ్డించిన ఉగ్గాని
బొరుగుల (మరమరాల) తో తయారు చేయబడు అల్పాహారం. ఎక్కువగా రాయలసీమలో, దక్షిణ కర్ణాటకలో చేయబడుతుంది.
తయారు చేయు విధానం: బొరుగులని నీళ్ళలో నానబెట్టి, (రంధ్రాల గిన్నెలోకి వాటిని వేసి) నీటిని మొత్తం వడగట్టాలి.
దీనినే అనంతపురంలో ఉగ్గాని గా, కర్నూలులో బొరుగుల తిరగవాతగా, కడపలో బొరుగుల చిత్రాన్నంగా మరి కొన్ని చోట్ల బొరుగుల ఉప్మాగా వ్యవహరిస్తారు.
ఇవి కూడా చూడండి
వర్గం:తినుబండారాలు వర్గం:రాయలసీమ వంటకాలు
పలాస రెవెన్యూ డివిజను
రెవిన్యూ డివిజన్ పరిధి మండలాలు
ఈ రెవెన్యూ డివిజన్ పరిధిలో 8 మండలాలు ఉన్నాయి.
మూలాలు
వర్గం:శ్రీకాకుళం జిల్లా రెవెన్యూ డివిజన్లు
నంద్యాల శ్రీనివాసరెడ్డి
నంద్యాల శ్రీనివాసరెడ్డి (1918 - ఫిబ్రవరి 20, 2019) తెలంగాణ రైతాంగ సాయుధ పోరాట నాయకుడు, నకిరేకల్ అసెంబ్లీ నియోజకవర్గం మాజీ ఎమ్మెల్యే. 1962లో సి.పి.ఎం నుంచి ఎమ్మెల్యేగా గెలుపొందాడు. సాయుధ పోరాటంలో ఉరిశిక్ష ఖరారై చివరి క్షణాల్లో రద్దైన వారిలో శ్రీనివాస్‌రెడ్డి ఒకరు. సీపీఎం జిల్లా కార్యదర్శిగా, కార్యవర్గ సభ్యుడిగా, రాష్ట్ర కమిటీ సభ్యుడిగా పనిచేశాడు.
జననం
శ్రీనివాసరెడ్డి 1918వ సంవత్సరంలో అప్పారెడ్డి, లక్ష్మినర్సమ్మ దంపతులకు నల్లగొండ జిల్లా కేతేపల్లి మండలంలోని కొప్పొలు గ్రామంలో జన్మించాడు.
కుటుంబ వివరాలు
శ్రీనివాసరెడ్డి సతీమణి పేరు రఘునాథమ్మ. వీరికి నలుగురు కుమారులు, ఒక కుమార్తె. ఇద్దరు కుమారులు వేణుధర్‌రెడ్డి, కృపాకర్‌రెడ్డి సీపీఎంలో పనిచేస్తుండగా, అశోక్‌రెడ్డి హైదరాబాద్‌ ఇంజినీరింగ్‌ కళాశాలలో పనిచేస్తున్నాడు. కూతురు వింధ్య బెంగుళూరులో స్థిరపడ్డారు. 1969 నుంచి నంద్యాల శ్రీనివాసరెడ్డి కుటుంబం మిర్యాలగూడలో స్థిరపడి పార్టీ బలోపేతానికి కృషి చేయసాగింది. 2005లో రఘునాథమ్మ మరణించింది. 2008నుండి శ్రీనివాసరెడ్డి కట్టంగూరు మండలం ముత్యాలమ్మగూడెంలో ఉంటున్న పెద్దకుమారుడు హరీందర్‌, కోడలు సులోచన వద్దనే ఉంటున్నాడు.
సాయుధ పోరాటం
విద్యార్థి వయసులోనే తెలంగాణ సాయుధ పోరాటంలో పాల్గొని దళ కమాండర్‌ స్థాయికి ఎదిగాడు. నిజాంకు వ్యతిరేకంగా పనిచేసి జైలుశిక్షను కూడా అనుభవించాడు. జైలు నుంచి తప్పించుకుని వచ్చి అజ్ఞాతం జీవితం గడుపుతూ, వందలాది మందికి శిక్షణ ఇచ్చి నాయకులుగా తయారుచేశాడు.
ఉరిశిక్ష రద్దు
సాయుధ పోరాటంలో పాల్గొన్నందుకు శ్రీనివాసరెడ్డికి అప్పటి ప్రభుత్వం ఉరిశిక్ష విధించింది. కేసు విచారణలో ఉండగానే శ్రీనివాసరెడ్డి జైలునుంచి తప్పించుకొని అజ్ఞాతంలోకి వెళ్ళాడు. తెలంగాణ సాయుధ రైతాంగ పోరాటంలో పాల్గొన్నందుకు ఆ పోరాట యోధులకు మిలిటరీ ట్రిబ్యునల్ విధించిన ఉరిశిక్షలు అమలు చేయడానికి భారత ప్రభుత్వం ప్రయత్నించింది. ప్రజలను దోపిడీ నుండి విముక్తి చేయడానికి, స్వతంత్రం కోసం పోరాడిన తెలంగాణ సాయుధ పోరాటయోధులను ఉరి తీయాలన్న ప్రయత్నం అప్పట్లో అంతర్జాతీయంగా చర్చనీయాంశమై, అంతర్జాతీయంగా ఉన్న మేధావుల దృష్టిని వెళ్ళింది.
ఈ ఉరిశిక్ష పడ్డవారిలో నల్లగొండ జిల్లా అప్పాజీపేటకు చెందిన ఎర్రబోతు రాంరెడ్డి, ఉమ్మడి వరంగల్ జిల్లా రామానుజాపురంకు చెందిన గార్లపాటి రఘుపతిరెడ్డి, కడవెండి కి చెందిన నల్లా నరసింహులు అనే 15సంవత్సరాల యువకులు కూడా ఉన్నారు. రాంరెడ్డి గురించి తెలుసుకున్న ఒక అమెరికా జర్నలిస్టు జైలుకు వచ్చి రాంరెడ్డిని ఇంటర్వ్యూ చేయడంతో ఈ ఉరిశిక్ష గురించి ప్రపంచానికి తెలిసింది. దాంతో ఈ ఉరిశిక్షకు వ్యతిరేకంగా ప్రపంచం నలుమూలల నుంచి భారత ప్రభుత్వానికి విజ్ఞప్తులు వచ్చాయి. అమెరికాకు చెందిన గాయకుడు పాల్‌రాబ్సన్ కూడా ఈ ఉరిశిక్షలను ఖండింయడం జరిగింది. ఉరిశిక్ష పడ్డ తెలంగాణ సాయుధ పోరాటయోధులను రక్షించడానికి ఒక తెలంగాణ డిఫెన్స్ కమిటీ పేరుతో ఒక కమిటీ ఏర్పాటుచేయబడింది.
దేశ స్థాయిలో పేరుగాంచిన లాయర్లు బారిస్టర్ డానియేల్ లతీఫ్, మనోహర్ సక్సేనా మొదలైనవారు ఆ కమిటీ తరఫున ఈ కేసులు వాదించడానికి పూను కున్నారు. అంతేకాకుండా ప్రపంచవ్యాప్తంగా పేరున్న బ్రిటిష్ బారిస్టర్ డెనిస్ నోవె ల్ ప్రిట్ బృందం ఈ కేసులను వాదించడానికి లండన్ నుంచి వచ్చారు. డి.ఎన్.ప్రిట్ బృందం కొత్తగా ఏర్పాటైన భారత్ సుప్రీంకోర్టులో తెలంగాణ యోధులకు పడ్డ ఉరిశిక్షలపై సుదీర్ఘంగా వాదించి, వారిపై పెట్టిన కేసుల్లోని అసలు నిజాన్ని విజయవంతంగా బయటపెట్టింది. అంతర్జాతీయంగా చెలరేగుతున్న నిరసనలతో, ప్రిట్ నేతృత్వంలోని న్యాయవాదుల బృందం చేసిన డిఫెన్స్ వాదనలతో భారత ప్రభుత్వం దిగివచ్చి, తెలంగాణ సాయుధ పోరాటంలో పాల్గొన్న యోధులకు వేసిన ఉరిశిక్షల ను ఒక్కొక్కటిగా రద్దుచేసి, అందులో కొన్నింటిని యావజ్జీవ కారాగారశిక్ష మార్చింది.
రాజకీయ ప్రస్థానం
9వ తరగతి చదువుతున్నప్పటినుండే కమ్యునిస్టు పార్టీతో శ్రీనివాసరెడ్డికి సంబంధాలు ఏర్పడ్డాయి. చిలుకూరు, భువనగిరి, వరంగల్‌, ఖమ్మంలలో జరిగిన ఆంధ్ర మహాసభలలో పాల్గొన్నాడు. తనకు వారసత్వంగా సంక్రమించిన 900 ఎకరాల భూమిని పేదలకు పంచాడు.
మరణం
గత కొంతకాలంగా అనారోగ్యంతో బాధపడుతున్న శ్రీనివాసరెడ్డి 2019, ఫిబ్రవరి 20 బుధవారం తెల్లవారుజామున గం. 3.30 ని.లకు నల్లగొండ జిల్లా కట్టంగూర్ మండలం ముత్యాలమ్మగూడెంలో పెద్ద కుమారుడు హరిందర్‌ నివాసంలో మృతిచెందాడు.
ఇతర వివరాలు
శ్రీనివాస్‌రెడ్డి కోరిక ప్రకారం ఆయన మృతదేహాన్ని మహబూబ్‌నగర్‌లో ఉన్న ప్రభుత్వ వైద్య కళాశాల విద్యార్థుల పరిశోధనల కోసం అందజేయబడింది.
మూలాలు
వర్గం:1918 జననాలు వర్గం:2019 మరణాలు వర్గం:తెలంగాణ విమోచనోద్యమంలో పాల్గొన్న నల్గొండ జిల్లా వ్యక్తులు వర్గం:తెలంగాణ కమ్యూనిస్టు నాయకులు వర్గం:నల్గొండ జిల్లా రాజకీయ నాయకులు వర్గం:నల్గొండ జిల్లా నుండి ఎన్నికైన ఆంధ్రప్రదేశ్ శాసన సభ్యులు
మేవాలాల్ చౌదరి
మేవాలాల్ చౌదరి బీహార్ రాష్ట్రానికి చెందిన రాజకీయ నాయకుడు. ఆయన తారాపూర్ నియోజకవర్గం నుంచి ఎమ్మెల్యేగా గెలిచి బీహార్ రాష్ట్ర విద్యాశాఖ మంత్రిగా పని చేశాడు.
రాజకీయ జీవితం
మేవాలాల్ చౌదరి 2010లో రాజకీయాల్లోకి వచ్చి 2015లో జరిగిన అసెంబ్లీ ఎన్నికల్లో తారాపూర్ నియోజకవర్గం నుంచి జేడీయూ అభ్యర్థిగా పోటీ చేసి తొలిసారి ఎమ్మెల్యేగా గెలిచాడు. ఆయన 2020లో జరిగిన అసెంబ్లీ ఎన్నికల్లో  తారాపూర్ నియోజకవర్గం నుంచి రెండోసారి ఎమ్మెల్యేగా గెలవడంతో  నితీష్ కుమార్ మంత్రివర్గంలో  విద్యాశాఖ మంత్రిగా పని చేశాడు. ఆయనపై ప్రతిపక్షాల ఆరోపణల చేయడంతో తన మంత్రి పదవికి రాజీనామా చేశాడు.
మరణం
మేవాలాల్ చౌదరి కరోనా పాజిటివ్ రావడంతో పాట్నాలోని పారాస్ హాస్పిటల్ లో చికిత్స పొందుతూ 2021 ఏప్రిల్ 19న మరణించాడు.
మూలాలు
వర్గం:1953 జననాలు వర్గం:2021 మరణాలు వర్గం:బీహార్ రాజకీయ నాయకులు
జిన్నా టవర్
జిన్నా టవర్ (ఆంగ్లం:Jinnah Tower) (ఉర్దూ:جناح_مینار) గుంటూరు నగరంలో ఉన్న చారిత్రాత్మక కట్టడం. దీనికి పాకిస్తాన్ జాతిపిత ఐన మహమ్మద్ అలీ జిన్నా పేరు పెట్టడం జరిగింది. ఈ కట్టడం గుంటూరు నగరంలోని మహాత్మా గాంధీ వీధిలో ఉంది. ఇది శాంతి, సామరస్యాలకు చిహ్నం.
చరిత్ర
ఈ కట్టడం యొక్క మూలం రెండు కథలుగా ప్రచారం జరుగుతుంది. మొదటిది, జిన్నా యొక్క ప్రతినిధి గుంటూరు నగరానికి వచినప్పుడు, ఆ సందర్భానికి చిహ్నంగా లాల్ జాన్ భాషా ఈ టవర్ ని కట్టించి జిన్నాని గౌరవించారని. రెండోది, గుంటూరు మున్సిపల్ చైర్మన్లుగా పనిచేసిన నడింపల్లి వెంకటలక్ష్మీనరసింహారావు, తెల్లాకుల జాలయ్య వారి వారి పదవీకాలంలో శాంతి సామరస్యాలకు చిహ్నంగా దీనిని కట్టించారు అని.
నిర్మాణం
ఇది ఆరు స్తంబాల మీద నిలబడి, పైన గుమ్మటపు కప్పు (డోమ్) ఉన్న కట్టడం.. ఇది 12వ శతాబ్దానికి చెందిన ముస్లిం నిర్మాణ శైలిలో ఉంటుంది.
స్థితి
2011 వార్తల ప్రకారం ఈ కట్టడం నిర్లక్ష్యానికి గురి అయ్యి అధ్వాన స్థితిలో ఉంది.
మూలాలు
వర్గం:గుంటూరు వర్గం:కట్టడాలు
స్వాతంత్రోద్యమంలో భగవత్గీత
right|300px|thumb|గీతోపదేశం బాగా జనప్రియమైన చిత్రం. ఇది [[కలంకారీ శైలిలో వస్త్రంపై అద్దిన చిత్రం.]] right|thumb|200px|19వ శతాబ్దానికి చెందిన భగవద్గీత వ్రాతప్రతి బ్రిటిష్ సామ్రాజ్యానికి వ్యతిరేకంగా సాగిన స్వాతంత్రోద్యమంలో భగవత్గీత కారణంగా చాలా మంది నాయకులు ఉత్సాహాన్ని పొందారు. రెండవ ప్రపంచ యుద్దం తరువాత జరిగిన అతి పెద్ద పరిణామం సామ్రాజ్యవాద తిరోగమనం. అందులో భారత్ ముఖ్య పాత్ర పోషించింది. ప్రపంచంలో దాదాపు 1/5 వంతు ప్రజలు రాత్రికి రాత్రి స్వతంత్రులవ్వడం ద్వారా ఒక సందేశాన్నిచ్చింది. ఆ ఉత్సాహం ఆసియా, ఆఫ్రికా లలో చాలా మంచి ఫలితాలు ఇచ్చింది. ఇది ఎంతో మంది సమరయోధుల కృషికి ఫలితం. అంతటి ఉజ్వల ఉద్యమాన్ని నడిపిన ఎందరికో భగవద్గీత ఆదర్శం. ఎందరో వీరులు భగవద్గీతను చేతినందుకొని ఉరికంబాలనెక్కారు.
లోకమాన్య బాలగంగాధర తిలక్(1856-1920)
సంపూర్ణ స్వరాజ్యం కోసం గర్జించిన వాడు. భగవద్గీత గురించి ఆయన “ప్రపంచం లో పోరాట పటిమ కలవారందరికీ గీత అత్యంత స్ఫూర్తివంతంగా, ఉత్సాహజనకంగా ఉండడానికి కారణం అత్యంత కఠిన పరిస్థితులలో ఎటువంటి బలహీనతలకు లోనవకుండా దృఢంగా నిలబడమనే దాని సందేశం” అన్నాడు. అలాగే “భారత్ లోని ప్రతి ప్రజ, పిల్లవాళ్ళు పెద్దలు అందరూ గీత సందేశాన్ని అర్ధం చేసుకోవాలన్నది నా ప్రగాఢ విశ్వాసం” అన్నాడు. అతను భగవద్గీత మీద రాసిన “గీత రహస్య” అనే పుస్తకం ఈ నాటికీ స్ఫూర్తివంతం. ఇందులో రెండు భాగలున్నాయి. మొదటి భాగంలో గీత కు భాష్యం తాత్విక అర్ధ వివరణ ఉండగా గీతకు అనువాదం రెండవ భాగంలో ఉంటుంది. ఇది గీతను ప్రపంచంలోని మిగిలిన తత్వ గ్రంధాలతో చేసిన తులనాత్మక పరిశీలన. గీత “కర్మ యోగ శాస్త్ర”మని తిలక్ అన్నాడు.
బంకిమ్ చంద్ర ఛటర్జీ(1858-1930)
ప్రత్యక్షంగా ఉద్యమంలో పాల్గొనక పోయినప్పటికీ ,తన రచనల తో కొన్ని వేల మందిని ఉద్యమం వైపు నడిపిన వాడు. ఆయన రచనలలోని దేశభక్తి, రాష్ట్ర భావన , ఆరాధనా భావన ఈ దేశాన్ని కదిలించింది. ప్రత్యేకంగా బెంగాల్ లో ఒక ఉద్యమ కెరటాన్ని లేవనెత్తింది. తన ఆనందమఠం అనే పుస్తకంలో రాసిన “వందేమతర” గేయం ఒక ఉద్యమ ప్రభను వెలిగించింది. 18 వ శతాబ్దంలో మొగలాయిల పాలనను వ్యతిరేకిస్తూ సన్యాసులు చేసే ఉద్యమం లాగా నడిచే కథ తో ఉన్న ఆనందమఠాన్ని ఆరోజునున్న పరిస్థితులకు అన్వయించుకొని దేశం ఉవ్వెత్తున ఎగిసింది. “వందేమాతరం” ఉద్యమ నినాదమయ్యింది. ఆ బంకిం చంద్ర భగవద్గీత నుండి స్ఫూర్తి పొంది దానికి భాష్యం వ్రాయడం ప్రారంభం చేశాడు. అది ఆయన జీవిత కాలంలో మూడు వంతులే పూర్తయినా, కృష్ణుడి జీవితం మీద ఆయన రాసిన “కృష్ణ చరిత్ర” ఈ నాటికీ స్ఫూర్తివంతమైన రచనలలో ఒకటిగా నిలుస్తుంది.
మహాత్మా గాంధీ (1869-1948)
గాంధీ తన జీవిత పోరాటానికి గీత నుండి స్ఫూర్తి పొంది “నేను భగవద్గీత తో పొందే ఓదార్పు, ఉపశమనం క్రైస్తవ మతంలోని సెరమన్ మౌంట్ లోని దాని కన్నా ఎంతో గొప్పది”అన్నాడు, అలాగే “నిరుత్సాహం నన్ను కమ్మేసినప్పుడు నేను గీత వైపు చూస్తాను. అందులోని శ్లోకాలు ఇన్ని ఇబ్బందుల మధ్యలో కూడా నన్ను వెంటనే ఉత్తేజితం చేస్తాయి. నా జీవితం మొత్తం ఐహిక ఇబ్బందులే, కానీ అవేవీ నన్ను దీర్ఘకాలం బాధించలేక పోవడానికి కారణం భగవద్గీత నేను దానికి ఋణపడి ఉన్నాను ” అన్నాడు.
శ్రీ అరవింద ఘోష్(1872-1950)
విప్లవ వీరుడిగా జీవితాన్ని ప్రారంభించి యోగిగా, దార్శనికుడిగా దేశానికి మార్గదర్శనం చేసిన వారు. బలహీన నాయకత్వమే మన దేశానికి ఈ గతి పట్టించిందని తెలుసుకొని, గీతను ఆదర్శంగా తీసుకోవాలని నొక్కి చెప్పిన వారు. దేశానికి స్వాతంత్ర్యం తో పాటు భౌతికత్వం నుండి దివ్యత్వం వైపు సమస్త మానవాళిని గీత మాత్రమే నడపగలదని తెలుసుకొని భగవద్గీతపై వ్యాసాలు రాశారు. “ దూకుడు లేదా ఉత్సాహవంతమైన వ్యవహారం పాపమని కొందరు అనుకుంటారు. ప్రపంచం నుండి విడాకులు తీసుకోవడం ఆధ్యాత్మికత అని, అత్యున్నత ధార్మిక విలువలు ప్రపంచానికి దూరంగా ఉంటాయని చాలాసార్లు మనం తప్పుగా ఆలోచిస్తూంటాము. కృష్ణుడు అర్జునుడితో “యుద్ధం చేయి శత్రువులను వధించ”మని అనేక సార్లు చెప్పాడు “ నన్ను మనసులో ఉంచుకో, యుద్ధం చేయి “ అన్నాడు “ అన్ని పనులు పక్కన పెట్టు, నాకు విడిచిపెట్టు, సంపూర్ణ ఆధ్యాత్మిక నిష్టతో భవబంధ తృష్ణను త్యజించి పోరాడు. అన్నాడు.
దామోదర్ పంత్ చాపెకర్ (1898 లో ఉరి తీయబడ్డాడు)
1890 లలో మహారాష్ట్ర ప్రదేశంలో ప్లేగు వ్యాధి ప్రబలి వేలమంది మృత్యువాత పడ్డారు. సహాయ కార్యక్రమాలు చేపట్టకపోగా బ్రిటిష్ ప్రభుత్వం తన వ్యవసాయ చట్టాలతో మరిన్ని సమస్యలు సృష్టించింది. విక్టోరియా మహారాణి 50 సంవత్సరాల పాలన ఉత్సవాల పేరిట అట్టహాసంగా వేడుకలు పూనాలో జరిగాయి. ఇది ప్రజలలో ఆగ్రహ జ్వాలలు రగిలించింది, ఈ సమయంలో ఆ పరిస్థితులకు రాండ్ అనే బ్రిటిష్ ఆఫీసర్ మరణం మరింత దోహదకారి అయ్యింది. మహమ్మారి సమయంలో బ్రిటిష్ సైనికుల అమానవీయ చేష్టలను చూస్తూ ఊరుకోలేక దామోదర్ పంత్ చాపెకర్ ఆగ్రహంతో రాండ్, అలాగే అయిరెస్ట్ అనే ఇంకో అధికారిని కాల్చి చంపారు. మిత్ర ద్రోహం మూలంగా తరువాత పట్టుబడ్డారు. ఏప్రిల్ 18 1898 న భగవద్గీత చేతిలో పట్టుకుని ఉరికంబాన్నెక్కాడు.
మదన్ లాల్ ధీంగ్రా(1887-1909)
కర్జన్ వైలీ ను 1909 లో లండన్ లో హతమార్చాడు. 17 ఆగస్ట్ 1909 న భగవద్గీత చేతిలో ఉంచుకుని ఉరికంబాన్నెక్కారు. ధీంగ్రా ను తన స్ఫూర్తి అని భగత్ సింగ్ పేర్కొన్నాడు.
ఖుదీరామ్ బోస్(1889-1906)
బెంగాల్ కు చెందిన విప్లవకారుడు. హైందవ ధర్మ నిష్ఠ, జ్ఞానం కలవాడు. వైభవ పరంపర కలిగిన దేశం పరాయి సంకెళ్లలో మ్రగ్గడం చూడలేక బ్రిటిష్ వాళ్ళ మీద దాడి చేశాడు. 17 ఏళ్ల వయసులో ఉరి తీయబడ్డాడు. “వందేమాతరం” అని నినదిస్తూ భగవద్గీతను చేతిలో పట్టుకుని అమరుడయ్యాడు.
హేమూ కాలాని(1923-1943)
సింధ్ ప్రాంతానికి చెందిన సమరయోధుడు. విదేశీ వస్తు బహిష్కరణ, ఇతర ఉద్యమాలు, విప్లవ కార్యకలాపాలలో చురుగ్గా పాల్గొన్నాడు. విప్లవకారులకు అందజేసేందుకు బ్రిటిష్ ఆయధాలను దొంగిలిస్తూ పట్టుబడ్డాడు. ఉరి కంబం ఎక్కేముందు తన తల్లితో “ఆత్మ మాత్రమే శాశ్వతం” అని బోధించిన గీతా సారాన్ని చెప్పి ఓదార్చాడు. అటువంటి భీతావాహ, భయానక పరిస్థితులలో గీత అందించే స్ఫూర్తి మనకు ఇక్కడ దర్శనమిస్తుంది. తాను మళ్ళీ పుట్టి దేశాన్ని పరాయి పాలన నుండి విడిపించాలని కోరుకుంటున్నానని చెప్పి భగవద్గీత చేతిలో పట్టుకుని ఏప్రిల్ 18 1898 న ఉరి కంబాన్నెక్కాడు.
జావేద్ అక్తర్
బయటి లింకులు
వర్గం:1945 జననాలు
సిరిసిల్ల
సిరిసిల్ల, తెలంగాణ రాష్ట్రం, రాజన్న సిరిసిల్ల జిల్లాకు చెందిన పురపాలక సంఘం హోదా కలిగిన పట్టణం. ఇది రాజన్న సిరిసిల్ల జిల్లాకు ప్రధాన కేంద్రం. 1987లో సిరిసిల్ల పురపాలకసంఘం గా ఏర్పడింది. ఇక్కడ పెద్ద సంఖ్యలో పవర్ లూమ్‌లు, టెక్స్‌టైల్ ప్రాసెసింగ్, డైయింగ్ యూనిట్లు ఉన్నందున దీనిని టెక్స్‌టైల్ టౌన్ అని కూడా పిలుస్తారు. 40,000 పవర్ లూమ్‌లతో తెలంగాణ రాష్ట్రంలో అతిపెద్ద టెక్స్‌టైల్ హబ్ గా ఉంది. విశాలాంధ్ర ఉద్యమ సమయంలో తెలంగాణలో మొదటి విశాలాంధ్ర మహాసభ సిరిసిల్లలోనే జరిగింది.
భౌగోళికం
ఈపట్టణం 18.38°N, 78.83°W అక్షాంశరేఖాంశాల మధ్య ఉంది. దీని సగటు ఎత్తు 322 మీటర్లు (1056 అడుగులు). దీనికి ఉత్తరాన 130 కి.మీ.ల దూరంలో సికింద్రాబాద్, పశ్చిమాన 40 కి.మీ.ల దూరంలో కరీంనగర్, ఉత్తరాన 35 కి.మీ.ల దూరంలో సిద్దిపేట, తూర్పున 56 కి.మీ.ల దూరంలో కామారెడ్డి ఉన్నాయి. ఇక్కడికి 10 కి.మీ.ల దూరంలో చారిత్రాత్మకమైన వేములవాడ ఆలయ పట్టణం ఉంది.
విద్యుత్ సరఫరా
తెలంగాణరాష్ట్ర వేర్పాటు తరువాత వ్యవసాయ మరియు వాణిజ్య అవసరరాలకు 24 గంటల విద్యుత్ సరఫరా జరుగుతున్నది.
నీటి వసతి
సిరిసిల్ల పట్టణముకీ అనుకోని మానేరుడ్యామ్ ఉండడం వలన నీటికి కొరతలేకుండా ఉన్నది. బోరు బావులద్వారా కూడా నీరు అంతుంది.
రవాణా వ్యవస్థ
వేములవాడ వెళ్లే మార్గంలో ఉండడంతో 24 గంటల బస్సు సదుపాయం ఆటోల సదుపాయం కూడా ఉన్నది. రాష్ట్ర రహదారి సిరిసిల్ల పట్టణం గుండా వెళుతుంది.
గణాంకాలు
2011 భారత జనగణన గణాంకాల ప్రకారం పట్టణ జనాభా - మొత్తం 1,42,676 - పురుషులు 70,795 - స్త్రీలు 71,881
వెలుపలి లింకులు
[1] ఈనాడు మెయిన్; 2014,ఫిబ్రవరి-28; 11వ పేజీ.
ఇవి కూడా చూడండి
వర్గం:తెలంగాణ నగరాలు, పట్టణాలు
నార్నూర్ మండలం
నార్నూర్‌ మండలం, తెలంగాణ రాష్ట్రం, ఆదిలాబాద్ జిల్లాకు చెందిన ఒక మండలం. నార్నూర్, ఈ మండలానికి కేంద్రం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం ఉట్నూరు రెవిన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 24 రెవెన్యూ గ్రామాలు ఉన్నాయి
వ్యవసాయం, పంటలు
నార్నూరు మండలంలో వ్యవసాయ యోగ్యమైన భూమి ఖరీఫ్‌లో 16528 హెక్టార్లు, రబీలో 672 హెక్టార్లు. మండలంలో ప్రధాన పంటలు ప్రత్తి, జొన్నలు.
గణాంక వివరాలు
thumb|2016 లో పునర్వ్యవస్థీకరణకు ముందు అవిభక్త ఆదిలాబాదు జిల్లాలో మండల స్థానం 2011 భారత జనాభా గణాంకాల ప్రకారం జనాభా - మొత్తం 49,239 - పురుషులు 25,789 - స్త్రీలు 23,450. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 201 చ.కి.మీ. కాగా, జనాభా 29,152. జనాభాలో పురుషులు 15,370 కాగా, స్త్రీల సంఖ్య 13,782. మండలంలో 5,813 గృహాలున్నాయి.
సాహితీవేత్తలు
రాథోడ్ శ్రావణ్ నార్నూర్ మండలంలోని సోనాపూర్ గ్రామానికి చేందిన రచయిత,పూర్వ అధ్యక్షులు ఉట్నూరు సాహితీ వేదిక, అధ్యాపకులుగా ప్రభుత్వ జూనియర్ కళాశాల ఆదిలాబాద్ జిల్లా ఇంద్రవెల్లి యందు విధులు నిర్వర్ధిస్తున్నారు. రచనలు: దేశభక్తి కైతికాలు, పండుగలు ముత్యాల హారాలు,బంజారా జాతి రత్నం బానోత్ జాలం సింగ్, బంజారా భీష్మ అమర్ సింగ్ తిలావత్ మొదలగునవి.
పిల్లజమీందార్ (1980 సినిమా)
పిల్లజమీందార్ అన్నపూర్ణ స్టూడియోస్ బ్యానర్‌పై సింగీతం శ్రీనివాసరావు దర్శకత్వంలో అక్కినేని, జయసుధ జంటగా నటించిన తెలుగు సినిమా. ఈ సినిమా 1980, సెప్టెంబర్ 26వ తేదీన విడుదలయ్యింది.
పాటలు
ఈ చిత్రంలోని పాటలకు కె.చక్రవర్తి సంగీతం సమకూర్చాడు.
బయటిలింకులు
వర్గం:అక్కినేని నాగేశ్వరరావు నటించిన సినిమాలు వర్గం:జయసుధ నటించిన సినిమాలు వర్గం:మోహన్ బాబు నటించిన చిత్రాలు వర్గం:ధూళిపాళ నటించిన చిత్రాలు వర్గం:ప్రభాకర్ రెడ్డి నటించిన చిత్రాలు వర్గం:రాజబాబు నటించిన సినిమాలు వర్గం:రమాప్రభ నటించిన చిత్రాలు వర్గం:ద్విపాత్రాభినయం ఉన్న సినిమాలు వర్గం:పి.ఎల్.నారాయణ నటించిన సినిమాలు
జోవై
జోవై, మేఘాలయ రాష్ట్రంలోని పశ్చిమ జైంతియా హిల్స్ జిల్లా ముఖ్య పట్టణం, జిల్లా ప్రధాన కార్యాలయం. ఇండో-బంగ్లాదేశ్ సరిహద్దు నుండి సుమారు 50 కి.మీ. దూరంలో ఉన్న పట్టణానికి మూడు వైపులా మైంట్డు నది ఉంది.
భౌగోళికం
ఇది సముద్ర మట్టానికి 1,380 మీ. (4,530 అ.) మీటర్ల ఎత్తులో ఉంది.
విద్య
జిల్లావ్యాప్తంగా ముఖ్య వ్యాపార, విద్యాకేంద్రంగా నిలుస్తున్న జోవై పట్టణానికి జిల్లా నలుమూలల నుండి, అసోం, బంగ్లాదేశ్ నుండి విద్యార్థులు వస్తారు. అనేక పాఠశాలలు, కళాశాలలు, ఆసుపత్రులు, పోస్టాఫీసు మొదలైన సదుపాయాలు ఇక్కడ ఉన్నాయి.
thumb|జోవై ప్రెస్బిటేరియన్ చర్చి right|thumb|ఇలాంగ్ పార్కు
జనాభా
ఇక్కడ ప్నార్ ప్రజలు ఎక్కువగా ఉన్నారు. వీరితోపాటు మార్వాడీలు, బెంగాలీలు, నేపాలీలు, ఖైన్రియామ్, వార్, బయాట్, భోయి ప్రజలు కూడా ఇక్కడ నివసిస్తున్నారు. ఖైన్రియామ్ మాదిరిగా, ప్నార్స్‌కు ఇక్కడ మాతృస్వామ్య సమాజం ఉంది. ఇక్కడ కుమార్తెలు కుటుంబ ఆస్తిని వారసత్వంగా పొందుతారు.
2001 భారత జనాభా లెక్కల ప్రకారం, జోవై పట్టణంలో 28,430 జనాభా ఉంది. ఈ జనాభాలో 49% మంది పురుషులు, 51% మంది స్త్రీలు ఉన్నారు. పట్టణ సగటు అక్షరాస్యత రేటు 76% కాగా, జాతీయ సగటు 59.5% కంటే ఎక్కువగా ఉంది. ఇందులో పురుషుల అక్షరాస్యత 77% కాగా, స్త్రీల అక్షరాస్యత 75% గా ఉంది. ఈ మొత్తం జనాభాలో 17% మంది 6 సంవత్సరాల కంటే తక్కువ వయస్సు గలవారు ఉన్నారు.
రవాణా
షిల్లాంగ్ నగరానికి 64 కి.మీ.ల దూరంలో ఉన్న ఈ పట్టణం రోడ్డుమార్గం ద్వారా ఇతర ప్రాంతాలకు కలుపబడి ఉంది. అస్సాం, మేఘాలయ, త్రిపుర, మిజోరాం, మణిపూర్ రాష్ట్రాలలోని ప్రాంతాలను కలిపే 44వ జాతీయ రహదారి మార్గంలో ఈ జోవై పట్టణం ఉంది. ఇక్కడి నుండి కొన్ని బస్సు, టాటా సుమో, టాటా ఇండికా వంటి వాహన సౌకర్యం కూడా ఉంది.
ఇతర లంకెలు
వర్గం:మేఘాలయ నగరాలు, పట్టణాలు
గట్టుపల్లి బాలకృష్ణమూర్తి
గట్టుపల్లి బాలకృష్ణమూర్తి (జి.బి.కె. మూర్తి) తెలుగు నాటకరంగ నటుడు, రచయిత, దర్శకుడు. ప్రియదర్శిని నెల్లూరు కళా సంస్థ ద్వారా అనేక నాటక ప్రదర్శనలు చేశాడు. 2017లో ఆంధ్రప్రదేశ్ ప్రభుత్వం నుండి జిల్లాస్థాయిలో కందుకూరి పురస్కారం అందుకున్నాడు. 2 నాటక నంది అవార్డులను కూడా పొందాడు.
జననం, విద్య
మూర్తి 1948, నవంబరు 5న గోపాలకృష్ణయ్య - లలితాంబ దంపతులకు ఆంధ్రప్రదేశ్ లోని నెల్లూరు లో జన్మించాడు.
నాటకరంగ ప్రస్థానం
9 సంవత్సరాల వయసులో 1957లో తన తోటి మిత్రులతో కలిసి "లవకుశ" నాటికలోని లక్ష్మణుడి పాత్రలో నాటకరంగంలోకి ప్రవేశించాడు. అలా అర్ధణ, అణా టిక్కెట్టు పెట్టి ప్రదర్శనలు ఇచ్చాడు. 1967లో కావలి లో జవహర్ భారతి కాలేజీలో "మానవుడు" నాటికలో తాత పాత్ర ద్వారా గుర్తింపు పొందాడు.
1975 నుండి 1999 వరకు బ్యాంక్ పోటీలలో నటించాడు. ఆ సమయంలో మూర్తికి అనేకమంది నాటక ప్రముఖులతో పరిచయం పెరిగింది. వారితో కలిసి అనేక నాటక ప్రదర్శనల్లో పాల్గొన్నాడు. 1973 - 74 మధ్యకాలంలో ఏలూరు తెలుగు దర్బార్ నాటక పరిషత్ లో మొదటిసారిగా గూడూరు సంస్థ ప్రదర్శించిన "వైకుంఠపాళి" నాటకం ద్వారా పరిషత్తు నటుడిగా రంగప్రవేశం చేశాడు. 2004లో నాటక రచనను ప్రారంభించి 11 నాటికలు, 3 నాటకాలు రాశాడు.
మూలాలు
వర్గం:1948 జననాలు వర్గం:నెల్లూరు జిల్లా వర్గం:నెల్లూరు జిల్లా కథా రచయితలు వర్గం:నెల్లూరు జిల్లా నాటక రచయితలు వర్గం:నెల్లూరు జిల్లా రచయితలు వర్గం:నెల్లూరు జిల్లా వ్యక్తులు వర్గం:నెల్లూరు జిల్లా రంగస్థల నటులు
రవివర్మ (నటుడు)
రవివర్మ ఒక తెలుగు సినీ నటుడు. ఎక్కువగా సహాయ పాత్రల్లో నటిస్తుంటాడు. 2005 లో వచ్చిన వెన్నెల సినిమాతో నటుడిగా పరిచయం అయ్యాడు.
వ్యక్తిగత వివరాలు
రవివర్మ తూర్పు గోదావరి జిల్లాలో పుట్టాడు. హైదరాబాదులో పెరిగాడు.
మూలాలు
వర్గం:తెలుగు సినిమా నటులు
కడిమిగుంట
కడిమిగుంట పశ్చిమ గోదావరి జిల్లా, పెదపాడు మండలానికి చెందిన రెవెన్యూయేతర గ్రామం.
రమోలా
రమోలా 1970వ దశకంలో ఒక వెలుగు వెలిగిన సినీ నేపథ్యగాయని. ఈమె గాయని మాత్రమే కాదు డబ్బింగ్ ఆర్టిస్టు, రంగస్థల నటి, శాస్త్రీయ నృత్యకారిణి కూడా.
విశేషాలు
ఈమె ఎందరో హీరోయిన్‌లకు, క్యారెక్టర్ యాక్టర్లకు డబ్బింగ్ చెప్పింది. మరపురాని మనిషి, జీవనజ్యోతి, కృష్ణవేణి, నాయుడుబావ, నామాల తాతయ్య, జాతకరత్న మిడతంభొట్లు మొదలైన సినిమాలలో నటించింది. రంగస్థలంపై కుమ్మరిమొల్ల, సప్తపది మొదలైన నాటకాలలో జె.వి.సోమయాజులు, పొట్టి ప్రసాద్, జె.వి.రమణమూర్తి మొదలైన వారి సరసన నటించి గొప్ప పేరు సంపాదించుకుంది.
భరతనాట్యంలో శిక్షణ పొంది వైజయంతిమాల డాన్స్ ట్రూపులో చేరి రాధాకృష్ణ, చండాలిక మొదలైన నృత్యరూపకాలలో నాట్యం చేసి, ఢిల్లీ, అహ్మదాబాద్, కలకత్తా, మాంచెస్టర్ వంటి చోట్ల వందలాది ప్రదర్శనలిచ్చింది.
ఈమె గాయని, డబ్బింగ్ కళాకారిణి, నృత్య కళాకారిణి, నటి మాత్రమే కాక రచయిత్రి కూడా. ఈమె సుమారు 35 పాటలను రచించింది.
తెలుగు సినిమా పాటల జాబితా
ఈమె గానం చేసిన వందలాది తెలుగు పాటలలో కొన్ని ఈ క్రింది జాబితాలో: